Haldið verður upp á 30 ára afmæli Barnasáttmála Sameinuðu þjóðanna með pompi og prakt í Kópavogi miðvikudaginn 20. nóvember . Stór hluti barna bæjarins tekur þátt í viðamikilli dagskrá sem fram fer í Menningarhúsunum í Kópavogi frá kl. 9 til 13 . Í dagskránni er áhersla lögð á umhverfis - og loftslagsmál , frið , réttindi og þátttöku barna í samfélaginu . Þá opnar sýning á verkum leikskólabarna í Smáralind síðdegis þar sem birtist túlkun barna á Barnasáttmálanum og loks dansa unglingar úr Kópavogi fyrir réttindum í félagsmiðstöðinni Þebu . Kópavogsbær er að innleiða Barnasáttmála SÞ og því vel við hæfi að fagna afmælinu með glæsibrag . Dagskrá dagsins er unnin í samvinnu skóla bæjarins og Menningarhúsanna í Kópavogi . Verkefnavinna í Salaskóla . Nánar um dagskrá : Salurinn kl. 9 : Dagskráin hefst þegar sýningin Friður verður opnuð í Salnum . Sýningin er unnin af börnum á leikskólanum Rjúpnahæð og byggir á túlkun barnanna á friði . Hún var unnin út frá stefnu leikskólans sem byggist á sjálfræði með lýðræði að leiðarljósi . Í leikskólanum er áhersla lögð á að hlusta á raddir og sjónarmið barna , sem er í fullu samræmi við Barnasáttmálann . Við opnun sýningarinnar verður Friðarlagið flutt af elstu börnum leikskólanna Rjúpnahæðar , Urðarhóls , Grænatúns , Kópasteins , Austurkórs og Álfaheiðar . Friðarlagið var samið sérstaklega í tengslum við sýninguna , lagið er eftir Hjört Jóhannsson og texti eftir Kristján Hreinsson . Friðarsýningin stendur til 24. nóvember . Náttúrufræðistofa kl. 10 : Börn úr 8. bekk í Kópavogi sýninguna Pláneta A á Náttúrufræðistofu Kópavogs ásamt Ármanni Kr . Ólafssyni bæjarstjóra Kópavogs , Andra Snæ Magnasyni rithöfundi og Sævari Helga Bragasyni , Stjörnu-Sævari . Í allt haust hefur nemendum í 8. bekk í Kópavogi verið boðið á fyrirlestra og umræður með Sævari Helga og unnið í kjölfarið fjölbreytt verkefni tengd umhverfis - og loftslagsmálum . Með verkefninu er lögð áhersla á að raddir unglinganna heyrist og þeirra skoðanir komist á framfæri . Sýningin stendur til 27. nóvember . Salurinn kl. 10.30 : 200 börn úr 5. bekk í skólum Kópavogs halda málþingiðKrakkaveldi þar sem þau bjóða börnum og fullorðnum til fundar við sig og kynna sínar hugmyndir um hvernig Ísland verður þegar þau fá loks að ráða . Salvör Gullbrá Þórarinsdóttir hefur þróað Krakkaveldi með það að markmiða að valdefla börn og velta upp spurningum um lýðræði og vald barna til að hafa áhrif í samfélaginu . Salurinn kl. 12.15 : Skólahljómsveit Kópavogs heldur tónleika í Salnum . Skólahljómsveitin hefur í haust tengt tónlist við Barnasáttmálann og Heimsmarkmið Sameinuðu þjóðanna um sjálfbæra þróun . Á tónleikunum segja meðlimir A og B sveitar hljómsveitarinnar frá lögunum , hvernig þeir upplifa tónlistina og hvaða skilaboðum þeir vilja koma áleiðis með sínum tónlistarflutningi . Stjórnendur Össur Geirsson og Jóhann Björn Ævarsson . Tónleikar Skólahljómsveitarinnar eru öllum opnir á meðan húsrúm leyfir og hluti af viðburðaröðinni Menning á miðvikudögum . Allan daginn verða smiðjur og viðburðir í gangi í Menningarhúsunum í Kópavogi . Bænafána - , hamingju - og póstkortasmiðjur verða í fullum gangi í Gerðarsafni , Náttúrufræðistofu og á Bókasafni ásamt friðarkrakkajóga , sögustund og dansi . Einnig gefst börnum kostur á að koma með tillögur um hvernig bæta á Mælaborð barna sem þróað hefur verið til þess að fylgjast með lífsgæðum barna í Kópavogi . Smáralind kl. 17 : Sýning á teikningum leikskólabarna í Kópavogi opnar í Smáralind . Verkin á sýningunni eru túlkun barna á hinum ýmsu greinum Barnasáttmálans . Sýningin í Smáralind stendur til 24. nóvember . Félagsmiðstöðin Þeba kl. 19.30 : Deginum lýkur með því að unglingar dansa fyrir réttindum barna í félagsmiðstöðinni Þebu . DJ Dóra Júlía sér um tónlistina .